


Z a p i s n i k
s 41. sjednice Vijeća Mjesnog odbora Vukomerec, 10. listopada 2024. s početkom u 19:00 sati u prostorijama MS Vukomerec, Porečka 7a.


Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar



Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili Poziv i materijale za sjednicu.

Predsjednik predlaže usvajanje Zapisnika sa prošle sjednice nakon čega Vijeće, bez rasprave, jednoglasno usvaja zapisnik 40. sj. VMO.

Predsjednik predlaže usvajanje dnevnog reda onako kako su ga vijećnici primili u Pozivu.

Nakon provedenog glasovanja utvrđuje se da Vijeće jednoglasno usvaja gore predloženi dnevni red.


            



D N E V N I     R E D

1. Inicijativa za otkup objekta na adresi Porečka 11 
2. Inicijativa za otkup k.č. 3037/1, 3036, 3033, 3028, 3027/1 k.o. Peščenica
3. Dogovor za otpis dotrajalog i neispravnog namještaja u objektu MS Vukomerec
4. Prijedlog zaključka o dodavanju prioriteta VMO Vukomerec za PKA 2025. (stupići južna strana Motovunka ulica – parni brojevi)
5. Razno: izvješća, pitanja i prijedlozi.












Ad 1)	Inicijativa za otkup objekta na adresi Porečka 11

Predsjednik obrazlaže prijedlog te predlaže otkup nekretnine, samostojećeg objekta, u vlasništvu RH koja nije u upotrebi nakon čega otvara raspravu. U raspravi sudjeluju svi vijećnici.

Vijećnici smatraju kako imaju vrlo ograničene prostorne kapacitete i nisu u mogućnosti udovoljiti zainteresiranim korisnicima za korištenjem prostora u smislu većih organiziranih sportskih aktivnosti, radionica za djecu, mogućnosti rada KUD-ova, dječjih zborova, održavanja dječjih predstava u sklopu Plana potreba i ostalih aktivnosti koje svojim sadržajima traže veći prostor od onoga kojim VMO Vukomerec trenutno raspolaže na adresi Porečka 7a.
Vijećnici ističu kako je položaj i veličina nekretnine idealna za sve društveno korisne potrebe stanovnika. 
Nakon rasprave, Vijeće,  jednoglasno donosi


Zaključak

o inicijativi Vijeća Mjesnog odbora za otkup nekretnine na adresi Porečka 11

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u od nadležnih tijela zatraži

· provjeru vlasništva nekretnine na adresi Porečka 11 u svrhu otkupa nekretnine za potrebe omogućavanja društveno korisnog rada stanovnika i rada Vijeća Mjesnog odbora
· obrazloženje je sastavni dio ovog zaključka
2. 
Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 





Ad 2) 	Inicijativa za otkup k.č. 3037/1, 3036, 3033, 3028, 3027/1 k.o. Peščenica

Vijeće raspravlja o problematici neodržavane parcele i problemima vezanim uz neodržavanje s kojom se stanovnici naselja bore već dugi niz godina te zaključuje kako bi, obzirom na sve dosad dobivene odgovore najbolje bilo inicirati otkup u svrhu redovitog održavanja od strane gradskih podružnica.

Obzirom da je navedena površina u vlasništvu nekoliko privatnih osoba koje ne održavaju svoje parcele čime se ugrožava sigurnost stanovnika Vukomerca, Vijeće predlaže otkup navedenih k.č. kako bi zelena površina u cijelosti bila u vlasništvu Grada Zagreba čime bi se omogućilo interveniranje i održavanje od strane podružnice Zrinjevac.

Vijeće, jednoglasno donosi


Zaključak

o inicijativi Vijeća Mjesnog odbora za otkup zemljišta na k.č. 3037/1, 3036, 3033, 3028, 3027/1 k.o. Peščenica

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da razmotri mogućnost te sukladno tome pokrene proceduru za

· otkup zemljišta, u naravi zelene površine, obuhvaćenog k.č. 3037/1, 3036, 3033, 3028, 3027/1 k.o. Peščenica
· obrazloženje je sastavni dio ovog zaključka

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 



Ad 3) Dogovor za otpis dotrajalog i neispravnog namještaja u objektu MS Vukomerec

Vijećnici su mišljenja kako je prostorije MS Vukomerec potrebno očistiti od dotrajalog namještaja i neispravne i dotrajale informatičke opreme. Točan popis stvari koje je potrebno otpisati vijećnici će sastaviti do kraja godine u prisutnosti referenta zaduženog za popis inventara.


Ad 4) Prijedlog zaključka o dodavanju prioriteta VMO Vukomerec za PKA 2025. (stupići južna strana Motovunka ulica – parni brojevi)

Predsjednik uvodno obrazlaže prijedlog zaključka, nakon čega Vijeće, bez rasprave, jednoglasno donosi

Zaključak

o dopuni prioriteta Plana komunalnih aktivnosti VMO Vukomerec za 2025. 

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da Plan komunalnih aktivnosti za 2025. dodatno uvrsti

· Postavu zaštitnih stupića na južnoj strani Motovunke ulice – parni brojevi

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 


Ad 5)  Razno: izvješća, pitanja i prijedlozi

Predsjednik izvještava Vijeće o radnjama koje poduzete između dvije sjednice čime je dnevni red iscrpljen.


Predsjednik zaključuje sjednicu u 20.30 sati.


Zapisnik vodio:
Vladimir Marenić

Predsjednik VMO Vukomerec

Vladimir Marenić

